Komisijas dienestu darba dokuments - Pavaddokuments Priekšlikums Eiropas Parlamenta un Padomes direktīva par patērētāju aizsardzību attiecībā uz dažiem aspektiem, kas saistīti ar īpašumtiesībām uz laiku, ilgtermiņa brīvdienu produktiem, to tālākpārdošanu un maiņu - Projekts ietekmes novērtējums Direktīvas (94/47/EK) par īpašumtiesībām uz laiku pārskatīšana - Kopsavilkums {COM(2007) 303 galīgā redakcija} {SEC(2007) 743} /* SEC/2007/0744 galīgā redakcija */





[pic] | EIROPAS KOPIENU KOMISIJA | Briselē, 7.6.2007 SEC(2007) 744 KOMISIJAS DIENESTU DARBA DOKUMENTS Pavaddokuments Priekšlikums EIROPAS PARLAMENTA UN PADOMES DIREKTĪVA par patērētāju aizsardzību attiecībā uz dažiem aspektiem, kas saistīti ar īpašumtiesībām uz laiku, ilgtermiņa brīvdienu produktiem, to tālākpārdošanu un maiņu Projekts IETEKMES NOVĒRTĒJUMS Direktīvas (94/47/EK) par īpašumtiesībām uz laiku pārskatīšana KOPSAVILKUMS {COM(2007) 303 galīgā redakcija}{SEC(2007) 743} IEVADS Īpašumtiesības uz laiku ir tiesības uz trim gadiem vai ilgāk uzturēties kādu laiku (piemēram, vienu nedēļu vai ilgāk) īpašumā, kur pavada brīvdienas, noteiktā vai vēl nosakāmā gada periodā. Minētā direktīva (94/47/EK) (Direktīva) paredz patērētāju aizsardzību, cita starpā, attiecībā uz informāciju, ko patērētājs saņem pirms līguma noslēgšanas, tiesībām atteikt līgumu vismaz 10 dienu laikā, aizliegumu par avansa maksājumiem šajā periodā un valodu, kurā sagatavo līgumu. Izveidojot divas aptaujas anketas, lai noskaidrotu ieinteresēto personu viedokļus, un pieņemot apspriedes dokumentu, kur izklāstīti galvenie izskatāmie jautājumi, 2006. gada sākumā tika organizēta plaša sabiedriska apspriešanās. Plašs ieinteresēto personu seminārs, kas notika 2006. gada jūlijā, noslēdza sabiedrisko apspriešanos. Ietekmes novērtējumā, kas pievienots jaunās direktīvas priekšlikumam šajā nozarē, apvienoti apspriešanās procesa rezultāti par konkrētiem jautājumiem kopā ar trim iespējamām politikas izvēlēm. Ir iekļauta arī ietekmes analīze par katru risinājumu un atbilstīgi katram risinājumam – politiskie pasākumi. Lai atvieglotu iesaistīto risku un ieguvumu izvērtējumu, ir pieņemta analītiska pieeja. Tādēļ ietekmes novērtējumā iekļautas tabulas, kur dažos teikumos apkopotas izskatāmo pasākumu iespējamās kombināciju sekas. Problēmu precizēšana Pēc direktīvas pieņemšanas 1994. gadā tirgū notikušas būtiskas pārmaiņas, tostarp jaunu produktu parādīšanās, ar kuru palīdzību tiek apieti tiesību akti par tiesībām uz laiku izmantot nekustamo īpašumu. Minētie produkti tiek līdzīgi tirgoti un visumā ir ekonomiski līdzīgi tiesībām uz laiku izmantot nekustamo īpašumu, jo jāizdara būtiska priekšapmaksa, pēc tam jāveic maksājumi saistībā ar brīvdienu mītnes vēlāku faktisko izmantošanu (tikai mītnes izmantošanu vai kopā ar ceļošanu). Tā kā, izmantojot minētos produktus, nav ievēroti noteikumi, ir radītas būtiskas problēmas patērētājiem un likumīgai uzņēmējdarbībai. To pierāda Eiropas patērētāju aizsardzības centriem, patērētāju aizsardzības organizācijām un citām valsts iestādēm iesniegto sūdzību skaits. No ekonomiskā viedokļa īpašumtiesību iegūšanu uz laiku un līdzīgus produktus var definēt kā atkārtotu īpašuma nomu un pakalpojumu (piemēram, īpašuma uzturēšana). Parasti līgumos ir paredzēta atkārtota uzturēšanās brīvdienu mīnē. Mītnes vietas vai izmantošanas laikposma noteiktais apjoms atšķiras. Brīvdienu atlaižu klubi var arī segt transporta izmaksas, un transportu var arī iekļaut maiņas līgumā piedāvāto pakalpojumu klāstā. Līgumi paredz būtiskas finansiālas saistības patērētājiem, jo sākotnējai iemaksai seko ikgadējie maksājumi (kuru apjoms ir atkarīgs no piedāvātās mītnes veida, gadalaika un pakalpojuma sniegšanas kārtības), kamēr līgums ir spēkā. Ilgtermiņa brīvdienu produktiem, piemēram, brīvdienu atlaižu klubiem, iestāšanās maksa var būt mazāka nekā cena, kas jāsamaksā par īpašumtiesību uz laiku vai līdzīgiem produktiem, bet maksājumi, kas jāveic par katru uzturēšanos var būt augstāki nekā ikgadējā uzturēšanas maksa, ko veic īpašnieki, kas ieguvuši īpašumtiesības uz laiku. Ja patērētājs kļūst par maiņas sistēmas biedru, tad viņam jāmaksā ikgadējas biedra naudas un/vai atsevišķas maksas attiecībā par katru realizēto maiņu. Parasti līgumos par tiesību tālākpārdošanu ietver vienreizēju maksājumu, piemēram, realizācijas izmaksas un administratīvās izmaksas saistībā ar tālākpārdošanu, kas patērētājam bieži vien ir jāapmaksā iepriekš. Iepriekšminētajos darījumos bieži vien tiek iesaistītas dažādas ieinteresētās puses (ietekmes novērtējuma II pielikums), piemēram, projektētājs, kas izstrādā vasarnīcu kompleksu ar īpašumtiesībām uz laiku to izmantot, uzņēmums, kas realizē šādus produktus, pilnvarotais, kuram pieder vasarnīcu komplekss, un pārvaldes uzņēmums, kas uztur minēto kompleksu. Īpašumtiesību uz laiku (uz vairākām nedēļām) maiņu veic par to atbildīgais uzņēmums, un lai maiņu varētu veikt, ir jākļūst par maiņas kluba biedru, ko bieži tirgo un pārdod kopā ar tiesībām uz laiku izmantot nekustamo īpašumu. Ja patērētājs vēlas pārdot savas īpašumtiesības uz laiku, līgumu par tālākpārdošanu var noslēgt ar tālākpārdošanas pārstāvi, savukārt pārdošanas līgumu kā tādu noslēdz starp patērētāju, kas pārdod, un citu patērētāju. Parasti līgumiem par īpašumtiesībām uz laiku, kā arī līgumiem par analogiem produktiem un ilgtermiņa brīvdienu produktiem ir pārrobežu būtība, jo tirdzniecība un/vai līguma noslēgšana bieži vien notiek valstī, kas nav patērētāja mītnes valsts, vai valstī, kurā īpašums neatrodas. Tālākpārdošanas gadījumā ar patērētāju viņa mītnes valstī var sazināties tālākpārdošanas pārstāvis no citas valsts, bet vasarnīcu komplekss, saistībā ar ko tiks pārdotas īpašumtiesības uz laiku, var atrasties trešā valstī. Maiņas sistēmas piedāvā mītnes vietas visā pasaulē, tāpēc tajās ir iesaistīti uzņēmumi, īpašumi un pakalpojumi daudz dažādās valstīs. Kopumā līgumi ir juridiski sarežģīti. No patērētāju sūdzībām var secināt, ka pienākumu sadale dažādu pušu starpā pircējam nav vienmēr skaidra, piemēram, solītie pakalpojumi, reklamējot produktu, nav vienmēr pieejami. Daudzos gadījumos vasarnīcu kompleksa vai pārvaldes uzņēmums atbild, ka saikne starp abiem uzņēmumiem nepastāv, un viņi nav atbildīgi par izteiktajiem solījumiem produkta prezentācijā. Tā tas ir, bet dati par sūdzībām apliecina, ka patērētājs to vienmēr nesaprot, jo viņš uzskata pārdošanas aģentu par vasarnīcu kompleksa pārstāvi. Politikas izvēles Ietekmes novērtējums vērsts uz ietekmes analīzi par trim galvenajiem politikas risinājumiem. 1. Status - quo saglabāšana. 2. Vertikāla direktīvas pārskatīšana (ar vairākiem papildrisinājumiem) 3. Neleģislatīva darbība (ar 3 papildrisinājumiem). paredzamā ietekme Analīzes rezultāti liecina, ka status-quo saglabāšana (1. risinājums) negatīvi ietekmēs lielāko daļu iesaistīto personu un ka nedaudzas iesaistītās personas gūs labumu no direktīvas saglabāšanas. Tas pats attiecas uz risinājumu, kas neparedz tiesību aktu piemērošanu (3. risinājums), kas neatrisinātu pārskatīšanas procesā konstatētos problemātiskos jautājumus. No otras puses, ietekmes novērtējums attiecībā uz iespēju vertikāli pārskatīt direktīvu (2. risinājums) liecina, ka šī izvēle nodrošinātu labākus tirgus rezultātus lielākajai daļai iesaistīto personu. Šīs izvēles gaidāmā ietekme ir šāda. Ekonomiskā ietekme Ietekme uz patērētājiem Patērētājiem būs piešķirtas jaunas tiesības un aizsardzība, iegādājoties minētos produktus. - Iegādājoties šos produktus, tagad patērētāji būs aizsargāti ar termiņu, kurā var atteikt līgumu, un citām tiesībām, tādējādi tiks paaugstināta viņu uzticība. - Patērētāji būs labāk aizsargāti no negodīgiem uzņēmējiem un krāpšanu, jo normatīvais regulējums novērš šādu elementu esamību tirgū. - Patērētāju aizsardzība būs labāka, jo tagad viņi saņems uzlabotu informāciju saistībā ar savu līgumu. - Patērētāju aizsardzības tiesības ES būs skaidrākas un labāk pārredzamas. Ietekme uz uzņēmējdarbību - Saskaņojot termiņus, kuros var atteikt līgumu, ES tiks palielināta juridiskā noteiktība. - Samazināsies izmaksas par juridiskām konsultācijām. - ES līmenī novēršot atšķirības noteikumos par atteikuma termiņu, varēs vienkāršāk veikt pārrobežu darījumus. - Uzlabots produkta tēls un patērētāju uzticība visticamāk veicinās nozares uzplaukumu. - Atjauninātās valodas prasības vienkāršo uzņēmēju līgumsaistības attiecībā pret patērētāju. - Minēto produktu normatīvais regulējums visticamāk novērsīs negodīgu uzņēmēju darbību tirgū. - Tiks novērsta negodīga konkurence attiecībā pret likumīgiem uzņēmumiem, kas darbojas īpašumtiesību uz laiku nozarē, jo uzņēmumiem, kas piedāvā jaunos produktus, tagad būs arī jāievēro noteikumi. - Gan MVU, gan lielie uzņēmumi gūs vienādu labumu no vispārējiem tirgus darbības uzlabojumiem. - Visticamāk netiks radītas pārlieku augstas administratīvās izmaksas. Tirgus prakse pierāda, ka nopietni un likumīgi uzņēmumi jau nodrošina to, ka informācija tiek sniegta strukturētā un pārredzamā veidā, bieži vien pārsniedzot direktīvas prasības. Papildu administratīvās izmaksas saistībā ar izvēlēto politikas risinājumu (2. risinājums) ir EUR 202 541, salīdzinot ar izmaksām EUR 279 794 apmērā, ko paredz pašreiz spēkā esošā direktīva. Ietekme uz investīciju plūsmu un konkurētspēju - Ja minēto produktu regulējums uzlabos tirgus situāciju, ES kļūs pievilcīgāka vieta gan no Eiropas, gan starptautisko investīciju fondu viedokļa. To apliecina pēdējos gados novērotais investīciju pieaugums īpašumtiesību uz laiku nozarē, it īpaši ASV, Tuvajos Austrumos un Āzijā. Sociālā ietekme - Līdz ar tirgus attīstību nozarē par īpašumtiesībām uz laiku, palielinās pieprasījums pēc darbaspēka un attiecīgi noris darbavietu izveidošana reģionos, kur ir aktuāla minētā nozare. - Lai pielāgotu tūrisma sektoru, ir paredzēts dažādot cilvēkresursus tūrisma nozarē un nodrošināt pieprasījumu pēc dažādām prasmēm. - Patērētājiem nodarītais kaitējums mazinās attiecīgajā nozarē, jo pārskatītie tiesību akti mazina noziedzīgu/negodīgu uzņēmēju darbību šajā nozarē. Ietekme uz vidi - Pieņemot, ka uzlabots regulējums īpašumtiesību uz laiku nozarē labvēlīgi ietekmē nosacījumus minētās nozares paplašināšanai, ir loģiski cerēt, ka jau esošie vasarnīcu kompleksi ar īpašumtiesībām uz laiku paplašināsies un tiks izveidoti jauni, lai apmierinātu patērētāju pieprasījumu. Iespējams, tas varētu ietekmēt vidi. Tomēr eksperti uzskata, ka īpašumtiesību uz laiku nozares attīstība atbilst striktiem vides standartiem, kas noteikti Eiropas un dalībvalstu tiesību aktos. - Tāpēc uzskata, ka priekšlikums direktīvas pārskatīšanai neradīs negatīvu ietekmi uz vidi. Politikas risinājumu salīdzinājums Politikas risinājumi Mērķis | 1. risinājums. Status - quo saglabāšana | 2. risinājums. Direktīvas 94/47/EK vertikālā pārskatīšana | 3. risinājums. Neleģislatīva darbība | VISPĀRĪGI MĒRĶI | Veicināt patērētāju un uzņēmumu uzticību iekšējam tirgum, nodrošinot augstu kopēju patērētāju aizsardzības līmeni, novēršot šķēršļus iekšējā tirgū un vienkāršojot tiesību aktus, piemērojot labāka regulējuma principus. | Nesekmē šā mērķa sasniegšanu, jo patērētāji aizvien nebūtu aizsargāti, iegādājoties produktus, uz kuriem direktīva neattiecas; uzņēmumi aizvien ciestu zaudējumus no negodīgas konkurences, ko rada noziedzīgi tirgotāji; un iekšējais tirgus paliktu sadrumstalots, ko veicinātu atšķirīgie dalībvalstu noteikumi (piemēram, līguma atteikšanas termiņš) | Attiecinot patērētāju tiesību aizsardzību arī uz jaunajiem produktiem, patērētāju uzticība visticamāk uzlabotos; ierosinātais noteikums novērstu negodīgu konkurenci par labu likumīgiem uzņēmumiem, un uzņēmumi neciestu zaudējumus no neproporcionālām ar likumdošanu saistītām vai administratīvajām izmaksām pieņemot visā ES pilnībā saskaņotu 14 dienu termiņu, kurā var atteikt līgumu; tiktu novērsts šķērslis iekšējā tirgū. Vienkāršošana ir panākta, atvieglojot valodu prasības un izskaidrojot un atjauninot informāciju pirms līguma noslēgšanas/līguma prasību sarakstu. Iekļaujot atbilstošus noteikumus jaunajā direktīvā, ir panākta labāka tiesību aktu ieviešana. | Ir pierādīts, ka nozares pašregulējums savā ziņā kontrolē uzņēmējdarbības praksi, bet tas nav risinājums nepilnību novēršanai tiesību aktos; tas pats attiecas uz iespēju labāk ieviest spēkā esošos tiesību aktus par patērētāju tiesību aizsardzību; patērētāju informēšanas kampaņām ir pozitīva ietekme, bet tās nevar uzlabotu patērētāju uzticību vai trūkumus tiesību aktos attiecībā uz produktiem, kas parādījušies pēc direktīvas pieņemšanas. | ĪPAŠIE MĒRĶI | 1. Paplašināt to patērētāju aizsardzību, kas iegādājas īpašumtiesības uz laiku, uz līdzīgiem produktiem un ilgtermiņa brīvdienu produktiem, kā arī tiesības uz tālākpārdošanu un maiņas shēmām. | Nesekmē šā mērķa sasniegšanu. | 2. risinājums, kur iekļauta tiesību aktu piemērošana minētajiem produktiem, ir vienīgais no trim izvērtētajiem risinājumiem, kas sekmē šā mērķa sasniegšanu | Labāka spēkā esošo tiesību aktu ieviešana varētu novērst dažas krāpnieciskas darbības; noteiktu rezultātu varētu panākt arī ar pašregulējošiem pasākumiem; tomēr patērētājiem aizvien nebūtu juridiskas aizsardzības, iegādājoties minētos produktus. | 3. Vajadzības gadījumā pilnībā saskaņot noteikumus par patērētāju tiesību aizsardzību saistībā ar īpašumtiesībām uz laiku, līdzīgiem produktiem, brīvdienu atlaižu klubiem, tālākpārdošanas un maiņas līgumiem visā ES (piemēram, informācijas prasības). | Šajā posmā nesekmē šā mērķa sasniegšanu. | 2. risinājumā iekļautas pilnībā saskaņotas patērētājiem sniedzamās informācijas prasības, novēršot atšķirības dalībvalstu vidū, samazinot izmaksas par juridiskajām konsultācijām un pastiprinot juridisko noteiktību. | Nesekmē šā mērķa sasniegšanu. | DARBĪBAS MĒRĶI | 1. Veicināt likumīgu uzņēmumu attīstību ES īpašumtiesību uz laiku nozarē, aizsargājot tos no negodīgas konkurences un novēršot šķēršļus pārrobežu tirdzniecībā. | Nesekmē šā mērķa sasniegšanu. | 2. risinājumā ir daži panākumi pārrobežu tirdzniecības šķēršļu novēršanā; turklāt, gaidāms, ka tas radīs labākus rezultātus uzņēmumiem, jo tiem nebūs vairs jāsaskaras ar negodīgu konkurenci no tirgotājiem, kas neievēro noteikumus. Lai to panāktu, ar likumdošanu saistītās un administratīvās izmaksas nav augstas. | Nesekmē šā mērķa sasniegšanu. | 2. Veicināt efektīvu tiesību aktu ieviešanu | Nesekmē šā mērķa sasniegšanu. | 2. risinājums atbilst šim mērķim, jo priekšlikuma projektā minēti konkrēti noteikumi attiecībā uz dalībvalstu tiesību aktu ieviešanu. | 3. risinājums varētu sniegt zināmu attīstību šā mērķa sasniegšanai, bet visas pārējās noteiktās problēmu paliktu nerisinātas. | 3. Sekmēt, lai patērētāji, izdarot izvēli, būtu informēti | Nesekmē šā mērķa sasniegšanu. | 2. risinājums atbilst šim mērķim, jo ir iekļauts skaidrs un atjaunināts informācijas prasību saraksts, ko sniedz patērētājiem. | 3. risinājums varētu sniegt vērā ņemamu attīstību šā mērķa sasniegšanai, bet visas pārējās noteiktās problēmas paliktu nerisinātas. | Administratīvie izdevumi Saskaņā ar Komisijas pamatnostādnēm šajā ietekmes novērtējumā ir rūpīgi izvērtētas administratīvās izmaksas, ko rada trīs apspriežamie politiskie risinājumi. Salīdzinot ar administratīvo izmaksu līmeni pašreizējā direktīvā (279 794 EUR), papildu izmaksu neto, ko paredz Komisijas priekšlikums par direktīvas pārskatīšanu, ir 202 541 EUR . Salīdzinot ar ieguvumiem, ko paredz minētais risinājums, Eiropas līmenī šis skaitlis ir uzskatāms par nelielu. Izvērtējot uzņēmumu izmaksas, minētie pasākumi nav pārāk apgrūtinoši vai neproporcionāli attiecībā uz problēmas nozīmīgumu. Sīkāka informācija par minētajiem aprēķiniem un pielietoto metodiku ir ietekmes novērtējuma I pielikumā. Secinājums 2. risinājums sniedz labāko ieguvumu un zaudējumu proporciju, tāpēc tas ir izvēlēts kā optimālākais risinājums direktīvas pārskatīšanā. Neuzliekot pārmērīgi apgrūtinošas saistības uzņēmumiem, 2. risinājumā direktīvas noteikumi par patērētāju tiesību aizsardzību ir attiecināti uz jaunām un problemātiskām produktu jomām, tostarp, brīvdienu atlaižu klubiem, īpašumtiesībām uz laiku un līdzīgiem produktiem, tālākpārdošanu un maiņu. Saskaņā ar šo priekšlikumu patērētājiem ir garantētas likumīgas tiesības (piemēram, termiņš, kurā atsaka līgumu) un aizsardzība, iegādājoties šādus produktus, kas visticamāk palielinās patērētāju uzticību. Uzticību tirgū visticamāk veicinās arī krasais spiediens uz nelikumīgiem uzņēmumiem – tie var darboties saskaņā ar paredzētajiem noteikumiem, vai arī tiem jārēķinās ar juridiskām sankcijām. Turklāt pilnībā saskaņots 14 dienu termiņš, kurā var atteikt līgumu, sniegs noteiktību patērētājiem un vienkāršāku uzņēmējdarbības vidi. Uzņēmumiem jaunā direktīva radīs līdzvērtīgus konkurences apstākļus. Pašreiz uzņēmējiem, kas darbojas īpašumtiesību uz laiku nozarē, ir jāpilda direktīvā paredzētie noteikumi, toties uzņēmumi, kas pārdod ilgtermiņa brīvdienu produktus, kā piemēram, brīvdienu atlaižu klubi, arī darbojas šajā nozarē, strādā ar tiem pašiem mērķpatērētājiem, piedāvā produktus, ko var uzskatīt par alternatīvu variantu īpašumtiesībām uz laiku, bet viņiem nav jāpilda direktīvā noteiktie pienākumi. Norietu pēdējos gados īpašumtiesību uz laiku nozarē Eiropā vismaz daļēji varētu pamatot ar šo faktoru. Jaunās direktīvas mērķis ir labot šo situāciju, novēršot negodīgu konkurenci un nelikumīgu elementu esamību tirgū. Minētos mērķus paredzēts sasniegt, nepiemērojot nozīmīgas vai neproporcionālas administratīvās izmaksas, piemēram, ja tiktu ieviestas prasības par profesionālo licencēšanu.